RESOLUCIÓN do 23 de xaneiro de 2004 pola que se convocan cursos de informática de xestión municipal para persoal de corporacións locais da Comunidade Autónoma galega.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 29/01/2004

Dentro do plan de actividades da EGAP para o 2004, e a través do Centro de Estudios Locais de Galicia, conforme coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse os cursos que figuran no anexo, dirixidos ó persoal de corporacións locais da Comunidade Autónoma galega, que deberán desenvolverse de acordo coas seguintes bases:
Primeira.-Solicitudes.
O persoal que desexe participar nos cursos programados no anexo I, deberá solicitalos coa presentación da instancia que segundo modelo oficial figura como anexo II a esta resolución, e cubrila en tódolos seus epígrafes.
As solicitudes irán dirixidas ó director da EGAP, e presentaranse no rexistro da Escola Galega de Administración Pública, r/ Madrid, 2-4, 15707 Santiago de Compostela, ou tramitaranse por calquera das outras formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30, sen prexuízo da necesidade de remisión da solicitude orixinal por correo ordinario.
Segunda.-Prazo.
O prazo de presentación de solicitudes rematará o día 16 de febreiro de 2004.
Terceira.-Selección.
Os criterios de selección suxeitaranse ás directrices sinaladas na Resolución do 27 de xuño de 1994, pola que se fan públicos os criterios de participación nas actividades da EGAP (DOG nº 149, do 3 de agosto).
Seguidamente, efectuarase a selección dos participantes e esta notificaráselles directamente ós admitidos e publicarase na páxina web: www.egap.xunta.es.
Cuarta.-Modificacións.
A EGAP reserva para si a facultade de interpretar e de resolve-las incidencias que puidesen xurdir no desenvolvemento dos cursos, así como a de anulalos se o escaso número de solicitudes non xustificase a súa realización.
Quinta.-Certificado de asistencia.
Outorgaráselles certificado de asistencia ós alumnos que participen con reguralidade no curso, e é obrigatoria a asistencia a tódalas sesións. Toda ina
sistencia deberá ser xustificada convenientemente, sen que poida exceder en ningún caso do 15% das horas lectivas programadas.
Unha inasistencia superior ó 15% das horas lectivas programadas, aínda que sexa xustificada, impedirá a expedición do correspondente certificado.
Santiago de Compostela, 23 de xaneiro de 2004.
Domingo Bello Janeiro
Director da Escola Galega de Administración
Pública
ANEXO I
* Curso: xestor de bases de datos relacionais.
1. Obxectivos.
Proporcionar uns coñecementos introductorios no manexo do xestor de bases de datos relacionais.
2. Destinatarios.
Funcionarios de Administración local pertencentes ós grupos A e B.
3. Desenvolvemento.
3.1. Duración: 24 horas.
3.2. Lugar: Santiago de Compostela, sede da EGAP.
3.3. Datas: 1, 3, 8, 10, 15, 17, 22 e 24 de marzo de 2004.
3.4. Horarios: de 17.00 a 20.00 horas.
3.5. Prazas: 20.
4. Contido.
-Conceptos básicos: barras de ferramentas.
-Xestión de táboas.
-Consultas.
-Formularios.
-Informes.
* Curso: folla de cálculo avanzado. Microsoft excel.
1. Obxectivos.
Profundar nos coñecementos do manexo do sistema operativo. Creación de follas de cálculo avanzadas.
2. Destinatarios.
Funcionarios de Administración local pertencentes ós grupos A e B.
3. Desenvolvemento.
3.1. Duración: 20 horas.
3.2. Lugar: Santiago de Compostela, sede da EGAP.
3.3. Datas: 2, 4, 9, 11, 16, 18 e 23 de marzo de 2004.
3.4. Horarios: de 17.00 a 20.00 horas.
3.5. Prazas: 20.
4. Contido.
-Coñecementos avanzados de folla de cálculo.
-Introducción de datos.
-Os comandos da folla de cálculo.
-Copias de datos gráficos.
-Deseño de follas de cálculo avanzadas.
ANEXO II
NOTA: úsese o públicado na páxina 1.269.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA